Diari Oficial de la Generalitat Valenciana


Sumari del DOGV 5844, del 08-09-2008 (2008/10786)

RESOLUCIÓ de 30 de juliol de 2008, de la Direcció General de Treball, Cooperativisme i Economia Social, per la qual es disposa el registre i la publicació de l'Acord de la Comissió Mixta del Conveni Col·lectiu per a Empleats de Notaries sobre revisió salarial per a l'any 2008 i actualització per diferències de IPC per a l'any 2007 (Codi 800035).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5844

Data del DOGV
:   08-09-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/10313


Data del document
:   30-07-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Correcció d'errades

 Descriptors 

:   * notari
    * conveni col·lectiu

RESOLUCIÓ de 30 de juliol de 2008, de la Direcció General de Treball, Cooperativisme i Economia Social, per la qual es disposa el registre i la publicació de l'Acord de la Comissió Mixta del Conveni Col·lectiu per a Empleats de Notaries sobre revisió salarial per a l'any 2008 i actualització per diferències de IPC per a l'any 2007 (Codi 800035). [2008/10019]  
Vista l'acta de l'acord subscrit el 15 de febrer de 2008 per la Comissió Mixta del Conveni Col·lectiu per a Empleats de Notaries del Territori de l'Il·lustre Col·legi Notarial de València sobre revisió salarial per a l'any 2008 i actualització per diferències de IPC per a l'any 2007, i subscrit d'una part per l'Associació Professional de Notaris de l'Il·lustre Col·legi de València, i de l'altra, per l'Associació Professional Lliure d'Empleats de Notaries de la Comunitat Valenciana (APLEN), i d'acord amb el que disposa l'art. 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i articles 2, 3 i 6 del Reial Decret 1040/1981, de 22 de maig sobre Registre i Dipòsit de Convenis Col·lectius de Treball, esta Direcció General de Treball, Cooperativisme i Economia Social, d'acord amb les competències que té transferides segons Reial Decret 4105/82, de 29 de desembre, acorda  
Primer  
Ordenar la seua inscripció en el Registre de Convenis Col·lectius de Treball d'esta direcció general, amb notificació a la Comissió Negociadora, i dipòsit del text original de l'acta.  
Segon   
Disposar la publicació en el Diari Oficial de la Comunitat Valenciana.  
València, 30 de juliol de 2008.- El director general de Treball, Cooperativisme i Economia Social: Román Ceballos Sancho.  
Acta de la Comissió Negociadora del Conveni Col·lectiu   
per a Empleats de Notaris del Territori   
del Col·legi Notarial de València  
2007 - 2008  
València, 15 de febrer de 2008  
A les 20 h de hui, en els locals de l'Il·lustre Col·legi Notarial de València, carrer de Pascual y Genís, núm. 21, es reunix la Comissió Negociadora del Conveni Col·lectiu de Treball per als Empleats de Notaris del Territori de l'Il·lustre Col·legi Notarial de València, constituït per:  
En representació de l'Associació Professional de Notaris de l'Il·lustre Col·legi de València: Alejandro Cervera Taulet, notari de València; José María Cid Fernandez, notari d'Alboraya, Luis Alberto Fernández Santana, notari d'Almassora i Lorenzo Valero Rubio, notari de València.  
En representació de l'Associació Professional Lliure d'Empleats de Notaries de la Comunitat Valenciana. APLEN: Antonio Santamaría Creo, de València; Francisco Romeu Vila, de València; Juan Candela Cerdán, d'Alacant, Manuel Ros Porcar, de Castelló.  
Actuen com a portaveus de les respectives representacions els senyors Cervera i Santamaría. Presidix la reunió Alejandro Cervera Taulet i actua com a secretari Antonio Santamaría Creo.  
Al present acte se li dóna el caràcter de Junta Decisòria, que accepten, per unanimitat, i d'acord amb l'article 28.C del Conveni Col·lectiu vigent de 26 d'octubre de 1992, es prenen, per unanimitat, els següents:  
ACORDS   
A. Aplicació dels acords.  
S'incrementen els salaris dels empleats per a les categories i grups de notaries del territori corresponent a l'Il·lustre Col·legi Notarial de València, que inclou les províncies de València, Castelló i Alacant:  
- Per haver-se fixat oficialment el IPC de l'any 2007, en el 4,2% en l'àmbit estatal.  
- Per la previsió d'inflació 2008, el 2%.  
- I per al moment en què quede fixat el IPC definitiu per a l'any 2008.  
B. Increments.  
a) L'increment resultant de la taula definitiva de l'any 2007 serà pagat d'una sola vegada i de forma immediata amb efectes des de l'1 de gener de 2007.  
b) S'aplica per a l'any 2008 de forma provisional, la previsió d'inflació establida en el dos per cent d'augment que s'ha de pagar a comptar des del primer dia d'enguany.  
A este augment provisional se li sumarà la diferència que resulte, quan es conega el IPC de l'any.  
Si el IPC resultant és inferior al 2%, la diferència en menys minvarà en la porció resultant els salaris del pròxim any 2009.  
C. Taules.  
a) Any 2007. La taula salarial definitiva de l'any 2007 és el resultat d'augmentar el 4,2% sobre els salaris definitius de l'any 2006  
Taula salarial definitiva per a l'any 2007  
 Grup 1r Grup 2n Grup 3r  
OFICIALS PRIMERS 1.538,75 1.325,15 1.195,61  
OFICIALS SEGONS 1.314,06 1.196,84 1.032,74  
AUXILIARS 1.195,61 946,37 862,47  
COPISTES 947,61 777,33 745,26   
SUBALTERNS 704,52 704,52 704,52  
b) Any 2008. La taula salarial provisional per a enguany és la següent.  
Taula salarial provisional per a l'any 2008  
 (subjecta a revisió segons IPC del mateix any)  
OFICIALS PRIMERS 1.559,32 1.351,65 1.219,52  
OFICIALS SEGONS 1.340,34 1.220,78 1.053,39  
AUXILIARS 1.219,52 965,30 879,72  
COPISTES 966,56 792,88 760,16  
SUBALTERNS 718,61 718,61 718,61  
c) La taula b es confeccionarà, automàticament, i es convertirà en definitiva quan es complisca la condició prevista en l'apartat B d'este document.  
D. A les quantitats resultants s'afegirà el complement d'antiguitat que pertoque en cada cas, d'acord amb l'article 20 del conveni esmentat.  
Els salaris establits tenen la consideració de mínims, per la qual cosa els convenis acordats entre els notaris i els seus empleats que impliquen condicions més beneficioses per a ells, subsistiran per a qui els gaudisquen.  
De la mateixa manera, els increments establits o que s'establisquen en virtut del present conveni, seran absorbits per qualsevol forma de retribució que perceben els empleats.  
E. Els acords precedents i les variacions de salaris que es realitzen seran comunicats per la Comissió de Vigilància, amb caràcter immediat a tots els notaris i empleats del territori de l'Il·lustre Col·legi Notarial de València, per les seues respectives associacions professionals i per al seu compliment obligat.  
I perquè conste, llegida per tots es redacta i aprova pels reunits la present acta, que s'estén per exemplar quadruplicat i a un sols efecte, s'acorda la seua tramesa als afiliats dels col·lectius representats, es faculten els presidents de les associacions firmants, amb caràcter indistint i solidari per a efectuar tots els tràmits necessaris o que es creguen convenients davant dels organismes competents, inclosa la Direcció General de Treball, Conselleria d'Economia, Hisenda i Ocupació de la Generalitat Valenciana, Direcció General de Treball i Seguretat Social i qualssevol altres centres oficials procedents, per a la publicació en el Diari Oficial de la Comunitat Valenciana i el registre en l'organisme procedent.  
I en conformitat, es firma per tots els reunits la present acta, i s'alça la sessió a les 21.30 hores del dia assenyalat.